wickkiey/tamil-wikipedia-markdown huggingface dataset:
# சேக் அப்துல்லா



**சேக் முஹம்மது அப்துல்லா** (*Sheikh Mohammed Abdullah*, 5 திசம்பர் 1905 – 8 செப்டம்பர் 1982) இந்தியாவின் வடகோடி மாநிலமான சம்மு காசுமீர் அரசியலில் முதன்மை பங்களித்த இந்திய அரசியல்வாதி ஆவார். "சேர்-இ-காசுமீர்" (காசுமீரின் சிங்கம்) என்ற பட்டப்பெயர் சூட்டிக்கொண்ட அப்துல்லா தேசிய மாநாட்டு கட்சி நிறுவிய தலைவரும் மூன்று முறை சம்மு காசுமீர் முதல்வராக பணியாற்றியவருமாவார். மகாராசா ஹரி சிங்கின் ஆட்சிக்கு எதிராக குரலெழுப்பி காசுமீரில் தன்னாட்சி ஏற்பட போராடினார்.  

1947ஆம் ஆண்டில் சம்மு காசுமீர் இந்தியாவுடன் இணைக்கப்பட்டபோது இம்மாநில பிரதமராக பொறுப்பில் இருந்தார். ஆகத்து 8, 1953இல் பிரதமர் பதவியிலிருந்து விலக்கப்பட்டு பக்சி குலாம் மொகமது புதிய பிரதமராக நியமிக்கப்பட்டார். அப்துல்லா சிறை செய்யப்பட்டு மாநிலத்தை விட்டு வெளியேற்றப்பட்டார். தமிழகத்தின் கொடைக்கானல் மலைத்தலத்தில் காவலில் வைக்கப்பட்டிருந்தார். 1965இல் ‘சதர்-ஏ-ரியாசத்’திற்கு மாற்றாக ஆளுநரையும் ‘பிரதமருக்கு’ மாற்றாக முதல்வரையும் பயன்படுத்த அரசியலமைப்பு சட்டம் திருத்தப்பட்டது. 1974ஆம் ஆண்டில் இந்திரா காந்தியுடன் ஏற்பட்ட உடன்பாட்டின்படி மீண்டும் மாநிலத்தின் முதலமைச்சராகப் பொறுப்பேற்றார். செப்டம்பர் 8, 1982இல் தமது மரணம் வரை தொடர்ந்து முதல்வராக நீடித்தார்.  
## மேற்சான்றுகள்
# வீடு திரும்புதல்

**வீடு திரும்புதல்** அல்லது **தாய் மதம் திரும்புதல்** (*Ghar Wāpsi* ) என்பது இந்து, சீக்கியம் மற்றும் சார்ந்த சமயத்திலிருந்து பிற சமயங்களுக்கு மதம் மாறியவர்கள் மீண்டும் தாய் மதமான இந்து மற்றும் சீக்கிய சமயத்தில் மீண்டும் இணைவதற்கு *வீடு திரும்புதல்* என்பர். இதனை இந்தியாவில் செயல்படும் விஷ்வ இந்து பரிசத் மற்றும் ராஷ்டிரிய சுயம்சேவாக் சங்கம், *வீடு திரும்புதல்* என்ற நிகழ்ச்சிகள் மூலம் வேற்று மதத்தினரை மீண்டும் இந்து சமயத்தில் சேர்க்கும் செயல் இந்திய நாடு முழுவதும் நடைபெறுகிறது.  

கேரளாவின் ஐந்து மாவட்டங்களிலும், கோவாவிலும் வேற்று மதத்தில் இணைந்த கத்தோலிக்க கிறித்தவர்களை மீண்டும் தாய் மதமான இந்து சமயத்திற்கு மாற்றும் நிகழ்ச்சிகள் நடத்த விஷ்வ இந்து பரிசத் அமைப்பு முயல்கிறது.  

ஆந்திரா மற்றும் தெலிங்கானா மாநிலத்திலிருந்து 8,000 நபர்கள் மீண்டும் *வீடு திரும்புதல்* நிகழ்வு மூலம் இந்து சமயத்திற்கு விஷ்வ இந்து பரிசத் மூலம் மீண்டும் தாய் மதமான இந்து சமயத்திற்கு திரும்பியுள்ளனர்.  

ஏற்கனவே பிற மதங்களுக்கு மாறிய 1,200 நபர்கள் மீண்டும், *வீடு திரும்புதல்* என்ற நிகழ்ச்சியின் மூலம், இந்து சமயத்திற்குத் திரும்பியுள்ளனர்.  

*வீடு திரும்புதல்* என்ற நிகழ்வின் மூலம் தாய் மதமான இந்து மதத்திற்கு மதம் மாற விரும்பும் மஞ்ஹி எனும் தாழ்த்தப்பட்ட சமூக மக்கள் தங்களுக்கு, கல்வி, சுகாதாரம், மேம்பட்ட வாழ்க்கை வசதிகள் செய்து தரவேண்டும் என்று கோரிக்கை வைத்துள்ளனர்.  

தாய் மதம் திரும்புதல் என்ற நிகழ்ச்சியின் மூலம் மேற்கு வங்காளத்தில் 100 ஆதிவாசி கிறித்தவர்கள் தாய் மதமான இந்து மதத்திற்கு மதம் மாறியுள்ளனர்.  

மீண்டும் தாய் மதம் திரும்பும், வீடு திரும்பல் என்ற நிகழ்ச்சியின் மூலம் இந்து மதத்திற்கு மக்கள் மாற்றப்படுவதை வேறு சமயத்தினர் கடும் எதிர்ப்பு காட்டி வருகின்றனர்.  

## இதனையும் காண்க
- சுத்தி இயக்கம்
# நேந்திரம் (வாழை)


**நேந்திரம்** என்பது வாழையின் ஒருவகை. இதிலிருந்து பெறப்படும் நேந்திரம் பழம் அல்லது ஏத்தம் பழம் மற்ற வாழைப்பழங்களை விட பெரியது. கேரளத்திலும், தமிழ்நாட்டின் திருநெல்வேலி மற்றும் கன்னியாகுமரி மாவட்டத்தில் அதிகம் விளைகிறது. நேந்திரம் வாழைமரமானது 15 அடி முதல் 20 அடிவரை உயரம் வளரக்கூடியது. குலைக்கு 5 முதல் 6 சீப்புகள் வரும். ஒரு சீப்பில் 10 முதல் 12 காய்கள்வரை காய்க்கும்.  

## பயன்கள்

இது பெரும்பாலும் பழமாகவோ அல்லது பழ பஜ்ஜியாகவோ உண்ணப்படுகிறது. நேந்திரங் காய் அல்லது ஏத்தங்காய் சிப்ஸ் கேரளா மற்றும் கன்னியாகுமரி மாவட்டத்தில் பிரசித்திப்பெற்றது.
# ரேடியம் குளோரைடு


## தயாரிப்பு
கரைசலில் இருந்து ரேடியம் குளோரைடு இருநீரேறியாக படிகமாக்கப்படுகிறது. இப்படிகங்களை ஆர்கான் முன்னிலையில் 100 பாகை செல்சியசு வெப்பநிலையில் ஒரு மணி நேரமும் அதைத் தொடர்ந்து 5.30 மணி நேர அளவிற்கு 520 பாகை செல்சியசு வெப்பநிலையிலும் சூடாக்குவதன் மூலம் நீர்நீக்கம் செய்யலாம். ஒருவேளை மற்ற நேர்மின் அயனிகளும் கரைசலில் இருப்பதாக அறிய நேர்ந்தால் நீர்நீக்கமானது ஐதரசன் குளோரைடின் கீழ் இணைப்பு முறையில் செய்து முடிக்கப்படுகிறது .  

தொடர்ச்சியான உலர் ஐதரசன் குளோரைடு வாயு ஓட்டத்தில் ரேடியம் புரோமடை சூடாக்குவதன் மூலமாகவும் ரேடியம் குளோரைடு தயாரிக்கப்படுகிறது அல்லது ரேடியம் சல்பேட்டை உலர் காற்றில் நீர்நீக்கம் செய்தும் பின்னர் அதிலுள்ள சல்பேட்டை ஐதரசன் குளோரைடு வாயு ஓட்டத்தில் சூடாக்கியும் இதைத் தயாரிக்கலாம்.  

வாயு நிலையில் உள்ள ரேடியம் குளோரைடு மற்ற கார உலோக உப்பீனிகள் போல ரேடியம் குளோரைடு மூலக்கூறுகளாக காணப்படுகிறது. கட்புலனாகும் நிறமாலையில் இவ்வாயு 676.3 நாமீ மற்றும் 649.8 நாமீ (சிவப்பு) {[அலைநீளம்|அலைநீள]] வரம்புகளில் நன்றாகப் புலனாகிறது. ரேடியம் – குளோரின் பிணைப்பின் பிணைப்பு பிரிப்பாற்றல் 2.9 எலக்ட்ரான் வோல்டு என்றும் இந்த பிணைப்பின் நீளம் 292 பிக்கோ மீட்டர் என்றும் கணக்கிடப்பட்டுள்ளது and its length as 292&nbsp;pm..  

அபரகாந்தப் பேரியம் குளோரைடுக்கு மாறாக, ரேடியம் குளோரைடு பலவீனமான 1.05 × 106 என்ற எதிர்காந்த ஏற்புத்திறன் கொண்ட இணைகாந்தமாக இருக்கிறது. மேலும், வெளிப்படுத்தும் தீச்சுடரின் நிறத்திலும் இது பேரியம் குளோரைடுடன் மாறுபடுகிறது. பேரியம் குளோரைடு பச்சைநிற சுவாலையையும் ரேடியம் குளோரைடு சிவப்பு நிறசுவாலையையும் வெளிப் படுத்துகின்றன.  

## பயன்கள்
இன்றளவிலும் பிட்ச்பிளெண்டெ அல்லது யுரேனைட்டு தாதுவில் இருந்து ரேடியம் பிரித்தெடுக்கும் ஆரம்ப கட்டங்களில் ரேடியம் குளோரைடு பயன்படுத்தப்படுகிறது.சில மில்லிகிராம் ரேடியத்திற்காக டன் கணக்கிலான தாதுப் பொருட்கள் இம்முறையில் செலவழிகிறது. பிரித்தெடுத்தலின் இறுதிக்கட்டங்களில் பயனாகும் ரேடியம் புரோமைடு அல்லது ரேடியம் குரோமேட்டு அடிப்படையில் அமைந்த இச்செயல்முறை மலிவானது என்றாலும் வினைத்திறன் குறைந்தது ஆகும்.  

ரேடான் வாயு தயாரிக்கவும் ரேடியம் குளோரைடு உபயோகமாகிறது. இவ்வாயு புற்றுநோய் சிகிச்சையில் பயன்படுத்தப்படுகிறது  

ரேடியம்-223 டைகுளோரைடு ஒரு ஆல்பா உமிழும் சேர்மம் என்பதால் கதிரியக்க மருந்தாக்குதல் தொழிலில் பயன்படுகிறது. முன்னிற்குஞ்சுரப்பி புற்றுநோய் எலும்புபுற்றாக இடம் பெயர்வதை தடுக்கும் மருந்தாக இதைப் பயன்படுத்த அமெரிக்க உணவு மற்றும் மருந்து நிர்வாகம் அளிக்கும் ஒப்புதலை 2013 ஆம் ஆண்டு மே மாதத்தில் பேயர் பெற்றார். அறியப்பட்டுள்ள மிக வலிமையான மருந்துகளில் ஒன்றாக ரேடியம் குளோரைடு 223 கருதப்படுகிறது.
# சுன்னாகம் சந்தைப் படுகொலைகள்


**சுன்னாகம் சந்தைப் படுகொலைகள்**, 1984 மார்ச் 28 இல் இலங்கையின் வடமாகாணத்தில் சுன்னாகம் நகரில் தமிழ்ப் பொதுமக்கள் மீது இராணுவத்தினரால் மேற்கொள்ளப்பட்டன. இப்படுகொலைகள் இடம்பெறுவதற்கு இரண்டு மாதங்களுக்கு முன்னர் இதே இடத்தில் உள்ள காவல் நிலையத்தில் ஆயுதப் படைகளினால் 20 தமிழ் இளைஞர்கள் சுட்டுக் கொல்லப்பட்டனர்.  

## படுகொலை நிகழ்வு
சுன்னாகம் சந்தை காங்கேசந்துறை வீதியில் யாழ்நகரில் இருந்து 7 கி.மீ. தொலைவில் அமைந்துள்ள ஒரு பிரபலமான சந்தை ஆகும். யாழ்ப்பாணம், கிளிநொச்சி மாவட்டங்களில் விளையும் வேளாண்மைப் பொருட்கள் இங்கு கொண்டுவரப்பட்டு விற்பனை செய்வது வழக்கம்.  

1984 மார்ச் 28 புதன்கிழமை அன்று தாங்கிகளிலும், வாகனங்களிலும் சந்தைக்கு வந்திறங்கிய இலங்கை ஆயுதப் படையைச் சேர்ந்தவர்கள் சந்தையில் கூடியிருந்தோர் மீது கண்மூடித்தனமாகச் சுடத் தொடங்கினர். பத்து பொதுமக்கள் இதில் கொல்லப்பட்டனர், 50 இற்கும் மேற்பட்டோர் காயமடைந்தனர். இதன் பின்னர் இராணுவத்தினர் சந்தைப் பகுதியில் இருந்த அனைத்துக் கடைகளையும் தீயிட்டுக் கொளுத்தினர்.  

இதன் பின்னர் அங்கிருந்து காங்கேசந்துறை வீதி வழியே சென்ற படையினர் மல்லாகம், தெல்லிப்பழைப் பகுதியில் சரமாரியாகத் சுட்டபடி சென்றனர். இதன் போது ஒருவர் கொல்லப்பட்டார். தெல்லிப்பழையைச் சேர்ந்த பாடசாலை மாணவர்கள் 26 பேர் காயமடைந்தனர். இரு கிராமங்களிலும் மொத்தமாக 20 பொதுமக்கள் காயமடைந்தனர்.
# பிரான்சிய அகாதமி


**பிரான்சிய அகாதமி** (*Académie française* , அல்லது **பிரெஞ்சு அகாதமி**, பிரான்சிய மொழியினைக் குறித்த அனைத்து விடயங்களுக்குமான முதன்மை பிரான்சிய அறிவுக் கழகமாகும். இது 1635ஆம் ஆண்டு லூயி XIII மன்னருக்கு முதன்மை அமைச்சராகவிருந்த *கர்தினால் ரிசெலியு*வினால் அலுவல்முறையாக நிறுவப்பட்டது.1793ஆம் ஆண்டிலிருந்து பிரெஞ்சுப் புரட்சியின் போது இயங்காதிருந்த இந்த அகாதமியை 1803ஆம் ஆண்டில் நெப்போலியன் மீளமைத்தார். புதிய உறுப்பினர்களை அகாதமியின் உறுப்பினர்களே தேர்ந்தெடுக்கின்றனர். உறுப்பினர்கள் தங்கள் வாழ்நாள் முழுமைக்கும் பதவியிலுள்ளனர்; ஆனால் தீயநடத்தைக்காக நீக்கப்படலாம். முதல் உலகப் போரில் வெர்தூன் வெற்றியை அடுத்து பிரான்சின் மார்ஷலாக அறிவிக்கப்பட்ட பிலிப் பெடான் 1931இல் உறுப்பினராக தேர்வு செய்யப்பட்டார்; ஆனால் இரண்டாம் உலகப் போரின் போது விஷியிலிருந்து செயல்பட்ட செருமனியின் கைப்பாவை பிரான்சிய அரசுக்கு ஆளுநராக நியமிக்கப்பட்டதை அடுத்து 1945இல் பதவி விலக நேரிட்டது. இந்த அமைப்பு பிரான்சிய மொழி குறித்த அலுவல்முறை ஆணையகமாகச் செயல்படும் பொறுப்பு கொண்டுள்ளது; இம்மொழியின் அலுவல்முறை அகரமுதலியை வெளியிடும் அதிகாரம் வழங்கப்பட்டுள்ளது.  

## மேற்சான்றுகள்

## வெளியிணைப்புகள்

- L'Académie française
- L'Académie française from the Scholarly Societies project.
- 
- Dictionnaire de l'Académie française, neuvième édition
# துஷ்மந்த சமீர


**பத்திர வாசன் துஷ்மந்த சமீரா** (*Pathira Vasan Dushmantha Chameera*, பிறப்பு: 11 சனவரி 1992) இலங்கைத் துடுப்பாட்ட வீரர் ஆவார்.  

வலக்கை நடுத்தர-விரைவுப் பந்து வீச்சாளரான இவர் தனது முதலாவது ஒருநாள் போட்டியை நியூசிலாந்துக்கு எதிராக 2015 சனவரி 29 இல் விளையாடினார். தனது முதலாவது ஓவரில் ரோஸ் டெய்லரை ஆட்டமிழக்கச் செய்தார். 2015 பெப்ரவரி 7 அன்று 2015 துடுப்பாட்ட உலகக்கிண்ணப் பயிற்சியின் போது இலங்கை அணியின் தம்மிக பிரசாத் காயமடைந்ததை அடுத்து, அவருக்குப் பதிலாக துஷ்மந்த சமீரா இலங்கை அணியில் இணைத்துக் கொள்ளப்பட்டார்.  

நீர்கொழும்பு மாரிசு ஸ்டெல்லா கல்லூரியில் கல்வி கற்ற இவர் உள்ளூரில் நோன்டிஸ்க்றிப்ட்சு அணியில் விளையாடுகிறார்.
# இயேசு, யூதர்களின் அரசர்


**இயேசு, யூதர்களின் அரசர்** என்ற தலைப்பு இயேசுவின் வாழ்வின் ஆரம்பத்திலும் முடிவிலும் குறிப்பிடப்பட்டுவதனை புதிய ஏற்பாட்டில் காணலாம்.  

புதிய ஏற்பாட்டில் இத்தலைப்பின் பயன்பாடு வியத்தகு முடிவுகளுக்கு இட்டுச் சென்றுள்ளது. மத்தேயு நற்செய்தி குறிப்பிடும் இயேசுவின் பிறப்பில், கிழக்கில் இருந்து வந்த ஞானிகள் இயேசுவை "யூதர்களின் அரசர்" என்று குறிப்பிட்டதால், ஏரோது அரசன் குழந்தைகள் படுகொலைக்கு உத்தரவிட்டார். நான்கு நற்செய்திகளின் முடிவிலும் குறிப்பிடப்படும் இயேசுவின் பாடுகளின் விபரிப்பில், "யூதர்களின் அரசர்" என்ற தலைப்பு இயேசுவின் சாவுக்கு வழிவகுக்கிறது.  

"இயேசு, யூதர்களின் அரசர்" என்பது "*INRI*" என இலத்தின் எழுத்துக்களின் சுருக்கமாக பயன்படுத்தப்படுகின்றது. இதனை மொழிபெயர்க்கும்போது, "நசரேனாகிய இயேசு, யூதர்களின் அரசர்" என வழங்கப்படும். இது எபிரேயம், இலத்தீன், கிரேக்கம் ஆகிய மூன்று மொழிகளில் இயேசு சிலுவையில் அறையப்பட்டபோது எழுதப்பட்டதாக யோவான் நற்செய்தி (19:20) குறிப்பிடுகிறது. கிரேக்கத்தில் இது "*ΙΝΒΙ*" எனக் குறிப்பிடப்படுகின்றது.  

புதிய ஏற்பாட்டில், "யூதர்களின் அரசர்” என்ற தலைப்பு யூதர் அல்லாதவர்களால் பயன்படுத்தப்பட்டது. அவர்கள் முறையே விவிலிய ஞானிகள், பொந்தியு பிலாத்து மற்றும் உரோமப்படைவீரர்கள். யூதத் தலைவர்கள் "இசுரேலின் அரசர்" என்பதையே பயன்படுத்தினர்.  

## இதனையும் காண்க
- கிறிஸ்து பெயராக்கம்
# அ. சிவசுந்தரம்


**அப்புக்குட்டி சிவசுந்தரம்** (*Appucutty Sivasunderam*, 2 அக்டோபர் 1904 - ) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.  

சிவசுந்தரம் இலங்கைத் தமிழரசுக் கட்சியின் சார்பில் கிளிநொச்சி தேர்தல் தொகுதியில் மார்ச் 1960 நாடாளுமன்றத் தேர்தலில் போட்டியிட்டு 1,159 வாக்குகள் வித்தியாசத்தில் சுயேட்சையாகப் போட்டியிட்ட அன்ரன் சி. பொன்னம்பலம் என்பவரை வென்று நாடாளுமன்றம் சென்றார். சூலை 1960 தேர்தலிலும் இவர் போட்டியிட்டு வீ. ஆனந்தசங்கரியை 3,327 வாக்குகளால் வென்று மீண்டும் நாடாளுமன்றம் சென்றார். 1970 தேர்தலில் இவர் சுயேட்சையாகப் போட்டியிட்டு 196 வாக்குகள் மட்டுமே பெற்றுத் தோல்வியடைந்தார்.
# மாநெல்லூர்


**மாநெல்லூர்** ( *Manellore*)என்ற கிராமம் திருவள்ளூர் மாவட்டத்தில் உள்ள கும்மிடிப்பூண்டி வட்டத்தைச் சார்ந்த ஒரு ஊராட்சி ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 16,116 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். கும்மிடிப்பூண்டி மக்களின் சராசரி கல்வியறிவு 70% ஆகும், இதில் ஆண்களின் கல்வியறிவு 77%, பெண்களின் கல்வியறிவு 63% ஆகும். இது இந்திய தேசிய சராசரி கல்வியறிவான 59.5% விட கூடியதே. கும்மிடிப்பூண்டி மக்கள் தொகையில் 13% ஆறு வயதுக்குட்பட்டோர் ஆவார்கள்.  

## ஆதாரங்கள்
# வே. குமாரசுவாமி


## வாழ்க்கைச் சுருக்கம்
குமாரசுவாமி யாழ்ப்பாண மாவட்டம் சாவகச்சேரியில் வழக்கறிஞர் வேலுப்பிள்ளை என்பவருக்குப் பிறந்தார். ஆசிரியராகத் தனது பணியைத் தொடங்கிய குமாரசாமி சாவகச்சேரி இந்துக் கல்லூரியில் துணை அதிபரானார். பின்னர் துணை உணவுக் கட்டுப்பாட்டதிகாரியாகப் பணியாற்றிய பின்னர், 1948 ஆம் ஆண்டில் தமிழ் காங்கிரசு கட்சி டொன் ஸ்டீபன் சேனாநாயக்கவின் அரசில் இணைந்ததை அடுத்து குமாரசுவாமி நாடாளுமன்ற செயலாளராக நியமிக்கப்பட்டார். துணை நிதி அமைச்சராகவும், துணை உணவு, விவசாய அமைச்சராகவும் பணியாற்றினார். 1953 ஆம் ஆண்டில் தமிழ்க் காங்கிரசு கட்சி அரசில் இருந்து விலகினாலும், குமாரசுவாமி ஆளும் ஐக்கிய தேசியக் கட்சியில் இணைந்திருந்தார். ஐக்கிய தேசியக் கட்சி சிங்களம் மட்டும் சட்டத்திற்கு ஆதரவு தெரிவித்ததை அடுத்து குமாரசுவாமி 1956 இல் அக்கட்சியை விட்டு வெளியேறினார். பின்னர் மார்ச் 1960, 1970 தேர்தல்களில் தமிழ்க் காங்கிரசின் சார்பில் போட்டியிட்டுத் தோல்வியடைந்தார். 1977 தேர்தலில் சுயேட்சை வேட்பாளராகப் போட்டியிட்டு மீண்டும் நவரத்தினத்திடம் தோற்றார்.  

## சமூகப் பணி
குமாரசாமியின் முயற்சியினால் சாவகச்சேரியில் நீதிமன்றம் ஒன்று உருவானது.
# போரிசு நெம்த்சோவ்



**போரிசு இயெஃபிமோவிச் நெம்த்சோவ்** (*Boris Yefimovich Nemtsov*, ; 9 அக்டோபர் 1959 &ndash; 27 பெப்ரவரி 2015) உருசிய அறிவியலாளரும் தாராளமயவாத அரசியல்வாதியும் ஆவார். 1990களில் அப்போதைய அரசுத்தலைவர் போரிசு எல்ட்சின் தலைமையில் வெற்றிகரமான அரசியல் வாழ்க்கை அமையப் பெற்றிருந்தார். 2000 முதல் விளாதிமிர் பூட்டினின் ஆட்சியை விமரிசித்து வந்தவர். 2015 பெப்ரவரி 27 அன்று உக்ரைனில் உருசியாவின் பங்கேற்பு குறித்தும் நாட்டில் நிலவும் நிதி நெருக்கடி குறித்தும் பூட்டினின் கொள்கைகளுக்கு எதிராக மாஸ்கோவில் பேரணி ஒன்றை ஒழுங்குபடுத்தும்போது கிரெம்லின் சுவர்கள் மற்றும் செஞ்சதுக்கத்திற்கு 200 மீட்டர்கள் தொலைவில் சுட்டுக் கொல்லப்பட்டார்.  

இறக்கும் வரை நெம்த்சோவ் யாரோசுலாவ் வட்ட பிராந்திய நாடாளுமன்ற உறுப்பினராகவும், உருசியக் குடியரசுக் கட்சி, சொலிதார்னொஸ்த் என்ற எதிர்க்கட்சி இயக்கம் ஆகியவற்றின் தலைவர்களில் ஒருவராகவும் இருந்து வந்தார். விளாதிமிர் பூட்டினின் அரசை விமரிசித்து இவர் பல நூல்களை எழுதி வெளியிட்டுள்ளார்.  

## கல்வியும் ஆய்வும்
கார்க்கி அரசுப் பல்கலைக்கழகத்தில் பயின்று 1981 இல் இயற்பியலில் முதுகலைப் பட்டம் பெற்ற இவர், தனது 25வது அகவையில் இயற்பியலிலும், கணிதவியலிலும் முனைவர் பட்டம் பெற்றார். 1990 வரை இவர் கார்க்கி வானொலி-இயற்பியல் கல்விக் கழகத்தில் பணியாற்றி வந்தார். குவாண்டம் விசையியல், வெப்ப இயக்கவியல், ஒலியியல் ஆகியவற்றில் 60 இற்கும் மேற்பட்ட ஆக்கங்களை வெளியிட்டுள்ளார். ஒளியியல் சீரொளி ஒன்றை இவர் கண்டுபிடித்துள்ளார்.  

## மேற்சான்றுகள்

## வெளியிணைப்புகள்
- nemtsov.ru, அதிகாரபூர்வத் தளம் -
- Interview with Boris Nemtsov - பிபிசியின் ஹார்ட்டாக் (7 பெப்ரவரி 2011)
# திரு ஆட்சிப்பீடம்



**திரு ஆட்சிப்பீடம்** அல்லது **திருப்பீடம்‎** என்பது உரோமையில் உள்ள கத்தோலிக்க திருத்தந்தையின் ஆட்சிப்பீடத்தின் எல்லையினைக் குறிக்கும். இது உலகளாவிய கத்தோலிக்க திருச்சபையின் தலைமையகமாகவும், பிற ஆட்சிப்பீடங்களில் முதன்மையானதாகவும் கருதப்படுகின்றது. திருத்தூதர் பேதுரு உரோமையில் மறைபணியாற்ற வந்தபோது இதனை நிருவினார் என நம்பப்படுகின்றது.  

திரு ஆட்சிப்பீடம் ஒரு இறைமையுள்ள நாட்டுக்கு ஒப்பானதாகக்கருதப்படுகின்றது. இதற்கு உரோமைச் செயலகம் என்னும் மைய்ய அரசும் அதன் அரசுத் தலைவராக கர்தினால் செயலரும் உள்ளனர். பிறநாடுகளோடு இது பண்ணுறவாண்மை கோண்டுள்ளது. இதன் அரசு சார் எல்லைகள் வத்திக்கான் நகரின் எல்லைகள் ஆகும்.  

பொதுவாகப் பலராலும் வத்திக்கான் நகரும், திரு ஆட்சிப்பீடமும் ஒன்றாகவே தவறாகக் கருதப்படாலும், இவை இரண்டும் வேவ்வேறானவையாகும். 1929இல் ஏற்றுக்கொள்ளப்பட்ட இலாத்தரன் உடன்படிக்கையினால் வத்திக்கான் நகர் உருவானது. ஆனால் திரு ஆட்சிப்பீடம் பழங்காலமுதலே உள்ளது. மேலும் வெளிநாடுகளுக்கான திருத்தந்தையின் தூதர்கள் திரு ஆட்சிப்பீடத்தின் தூதர்களே அன்றி, வத்திக்கான் அரசின் தூதர்கள் அல்ல. ஐநா போன்ற பண்நாட்டு அவைகள் வத்திக்கான் நகருக்கு பதிலாக திரு ஆட்சிப்பீடத்துடனேயே வெளியுறவு கொள்கைகளையும் ஒப்பந்தங்களையும் மேற்கொள்கின்றன.
# தனித் திருச்சபை

**தனித் திருச்சபை** (; ) என்பது திருச்சபைச் சட்டத் தொகுப்பின்படி ஆயர் அல்லது அவருக்கு இணையான அதிகாரி ஒருவரால் வழிநடத்தப்படும் திருச்சபை சமூகத்தைக்குறிக்கும். கத்தோலிக்கத் திருச்சபையானது தனித்திருச்சபைகளின் கூட்டமைப்பாக உள்ளது;  

இருவகையான தனித் திருச்சபைகள் உள்ளன:  
- **தள திருச்சபைகள்**. மறைமாவட்டம் என்பது இவ்வக்கை திருச்சபைகளில் மிகவும் அறியப்பட்டதாகும். இதனோடு எல்லை சார்ந்த மேல்நர் மறை ஆட்சிவட்டம், எல்லை சார்ந்த ஆதீனம், திருத்தூதரக மறை ஆட்சி வட்டம், திருத்தூதரக ஆளுகை வட்டம் மற்றும் நிரந்தரமாக நிறுவப்பட்ட திருத்தூதரக நிர்வாகம் ஆகியவையும் இவற்றில் அடங்கும்.
- **தன்னாட்சி அதிகாரமுடைய தனித் திருச்சபைகள்**: இவை ஒரு குறிப்பிட்ட வழிபாட்டுமுறை, இறையியல் மற்றும் சட்டம் சார் மரபு ஆகியவற்றை தம்முள் ஒத்து இருக்கும் திருச்சபைகளைக்குறிக்கும். இவற்றை வெறுமனே வழிபாட்டுமுறை எனவும் அழைப்பர். இவற்றுல் மிகப்பெரிய திருச்சபை, இலத்தீன் வழிபாட்டுமுறை திருச்சபையாகும்.பிற திருச்சபைகள் கூட்டாக கத்தோலிக்க கீழைத்திருச்சபைகள் என அழைக்கப்படுகின்றன.
# முதலாம் புலிகேசி


**முதலாம் புலிகேசி** (Pulakesi I பொ.ஊ. 543–566) என்பவன் சாளுக்கிய மரபின் ஒரு அரசனவான். இவனுக்குப் பின்னர் இவன் மரபினர் மேற்கு தக்காணம் முழுவதும் உள்ளடக்கியிருந்த ஒரு பேரரசை ஆட்சி செய்தனர். மற்றும் அவருடைய மரபினர் கர்நாடகம் மற்றும் ஆந்திரப் பிரதேசத்தின் பெரும்பகுதியையும் ஆண்டனர். புலிகேசி கதம்பர் மரபினரை வெற்றிகொண்டு சாளுக்கியப் பேரரசை நிறுவினான். இவனுக்கு சத்யாச்சரியன், வல்லபன், தர்மமகாராஜன் போன்ற பட்டங்கள் இருந்தன.  

## புலிகேசிக்கு முன்
சாளுக்கியப் பதிவுகளில் இந்த மரபின் இரண்டு ஆரம்ப தலைவர்கள், ஜெயசிம்ம வல்லபன் (500-520) மற்றும் அவரது மகன், ரங்கரங்கன் (பொ.ஊ. 520-540) ஆகியோர் பற்றிக் குறிப்பிடப்பட்டுள்ளது. அவர்கள் கதம்பர்கள் கீழ் சிற்றரசர்களாக இருந்திருக்க வேண்டும், ஆனால் இவர்கள் பற்றி கொஞ்சம்தான் தெரியவருகிறது.  

## சாளுக்கியப் பேரரசின் தோற்றம்
முதலாம் புலிகேசி ரங்கரங்கனின் மகன் ஆவான். இவன் காலத்தில்தான் சாளுக்கிய மரபினர் சுயாட்சி பெற்றனர். சாளுக்கியப் பேரரசின் உண்மையான நிறுவனர் என்ற புகழைப் பெற்றான். இவன் வெற்றிகரமாக கதம்பர்களின் அதிகாரத்தை மீறித் தன்னாட்சி பெற்றான். இவன் வாதபியைத் (பாதமி) தனது தலைநகராக ஆக்கிக்கொண்டான் அங்கு ஒரு வலுவான மலைக் கோட்டை கட்டிக்கொண்டான். இந்தப் புதிய கோட்டை ஆறுகள் மற்றும் செங்குத்தான மலைகளால் சூழப்பட்டிருந்தது.  

புலிகேசியால் அசுவமேத யாகம், இரண்யகர்பன், அக்னிஸ்தமா, வாஜ்பேயி, பவுஷ்யுவர்ணா, பவுண்டரிகா போன்ற வேள்விகள் செய்யப்பட்டதாக, சக 565 (பொ.ஊ. 543), .55 ஆண்டைய தனது வாதாபியின் தலைமைக் கல்வெட்டு மூலம் வழங்கப்படுகிறது அறியப்படுகிறது.  

## பேரரசின் பரப்பு
முதலாம் புலிகேசி காலத்தில் சாளுக்கிய அரசு உடனடியாகப் பெரிதளவில் விரிவாக்கம் பெறவில்லை. எனினும் அவரது வெற்றிகளால் பேரரசின் எல்லை ஓரளவுக்கு விரிவு கண்டது. மேற்குக் கடற்கரையைத் தன் கட்டுப்பாட்டில் கொண்டுவந்ததனால் அரபிக் கடலின் வணிகத் தடங்களால் ஆதாயம் கிடைத்தது.  

## மேற்கோள்
# ரிசபநாதர்


அருங்காட்சியகத்தில் ரிசபதேவரின் சிலை]]  
**ரிசபநாதர்** அல்லது **ரிசபதேவர்** அல்லது **ஆதிநாதர்** (Rishabha or Adinatha) சமண சமயத்தை நிறுவியர். 24 சமண சமய தீர்த்தாங்கரர்களில் முதலாமவர். 'தீர்த்தங்கரர்’ என்பதற்குத் ‘தம் ஆன்மாவைப் பிறவிக்கடலிலிருந்து கரையேற்றிக் கொண்டவர்’ என்பது பொருள். இச்வாகு அரச குலத்தில் கோசல நாட்டு மன்னர் நபிராஜா–மருதேவி தம்பதியர்க்கு அயோத்தில் பிறந்தவர். கோசல நாட்டின் ரிஷபர் என்றும் அழைக்கப்பட்டவர். ரிஷபதேவரின் மூத்த மகன் **பரதன்** பெயரில், இந்தியா நாட்டை **பாரதவர்சம்** என்றும் **பரத கண்டம்** என்று அறியப்பட்டது..  

## பண்டைய வரலாறு
ரிஷபதேவருக்கு சுனந்தா மற்றும் சுமங்களா என இரண்டு மனைவிகள். சுனந்தாவிற்கு பாகுபலி மற்றும் சுந்தரி என இரண்டு மக்கள் பிறந்தனர். சுமங்களாவிற்கு பரதன் மற்றும் பிராமி என்ற இரண்டு மக்கள் பிறந்தனர். இதில் பரதன் ரிஷபதேவரின் மூத்த மகன்.  

கோசல நாட்டின் அயோத்தியைத் தலைநகராகக் கொண்ட வடபகுதியை பரதனுக்கும், போதானப்பூர் நகரை தலைநகராகக் கொண்ட தென் பகுதியை பாகுபலிக்கும் பங்கிட்டு வழங்கிய ரிஷபதேவர் பின் துறவறம் பூண்டு, இமயமலை நோக்கி பயணமானார். கையிலை எனப்படும் அஷ்டபாத மலையை கடக்கையில், இறைவன் , **சமவசராணம்** (samavasarana) எனப்படும் தெய்வீகத்தைப் பரப்பும் கூடத்தை ரிஷபதேவருக்கு அமைத்துக் கொடுத்தார். தனது 84வது அகவையில் கையிலை மலையில் வீடுபேறு அடைந்தார். அவரது உபதேசங்கள் அடங்கிய நூலின் தொகுப்பிற்கு பூர்வ வேதம் என்பர்.  

பிற்காலத்தில் பரதன் இந்திய நாட்டின் பேரரசனாகி மறைந்தபின் இந்தியா *பாரத வர்சம்* என்றும் *பரதகண்டம்* என்றும் அழைக்கப்படலாயிற்று.  

பாகுபலி துறவறம் பூண்டு சமண சமயத்தை தென்னிந்தியாவில் பரப்பி வந்தார். பின்னாட்களில் பாகுபலிக்கு சரவணபெலகுளா என்ற ஊரில் மாபெரும் உருவச்சிலை அமைக்கப்பட்டது.  

## அடிக்குறிப்புகள்
# பாண்டியன் அதிவேக விரைவு வண்டி



**பாண்டியன் அதிவேக விரைவுத் தொடருந்து**, இந்திய இரயில்வேயின் ஒரு மண்டலமான தெற்கு இரயில்வேயால் மதுரை சந்திப்பு மற்றும் சென்னை எழும்பூர் இடையே திருச்சிராப்பள்ளி சந்திப்பு வழியாக இயக்கப்படும் ஒரு அதிவேக விரைவு வண்டி ஆகும் (மறுதலையாகவும்).  

## அறிமுகம்
- மதுரையை ஆண்ட மாமன்னர் *பாண்டியர்* பெயரால் இத்தொடருந்து அழைக்கப்படுகிறது.
- இந்த இரயில் சென்னை எழும்பூர் முதல் செங்கல்பட்டு, விழுப்புரம், விருத்தாசலம், அரியலூர், திருச்சி மற்றும் திண்டுக்கல் சந்திப்பு வழியாக மதுரை சந்திப்பு வரை முதலிய நகரங்கள் வழியே 493 கி.மீ. பயணிக்கிறது. இதன் அதிகபட்ச வேகம் 120 கி.மீ/மணி. இது தெற்கு இரயில்வேயின் குறிப்பிடத்தக்க வண்டிகளுள் ஒன்றாகும். இது ராக்போர்ட் (மலைக்கோட்டை) அதிவிரைவு வண்டி மற்றும் சோழன் அதிவேக விரைவு வண்டிகளுடன் பெட்டிகளைப் பகிர்ந்து கொள்கிறது. இத் தொடருந்து மதுரை பணிமனையில் பராமரிக்கப்படுகிறது.

## கால அட்டவணை
வண்டி எண் 12637 சென்னை எழும்பூரிலிருந்து 21.40 மணிக்குப் புறப்பட்டு மதுரை சந்திப்பை 05.25 மணிக்கு அடைகிறது. மறுமார்க்கமாக வண்டி எண் 12638 மதுரை சந்திப்பிலிருந்து 21.35 மணிக்கு புறப்பட்டு சென்னை எழும்பூரை 05.15 மணிக்கு அடைகிறது.  

| நிலையம் | நிலைய குறியீடு | வருகை | புறப்பாடு | நாள் |
| --- | --- | --- | --- | --- |
| **சென்னை எழும்பூர்** | MS | - | 21:40 |  |
| தாம்பரம் | TBM | 22:08 | 22:10 |  |
| செங்கல்பட்டு சந்திப்பு | CGL | 22:38 | 22:40 |  |
| விழுப்புரம் சந்திப்பு | VM | 00:05 | 00:10 |  |
| விருத்தாச்சலம் சந்திப்பு | VRI | 00:50 | 00:52 |  |
| **திருச்சிராப்பள்ளி சந்திப்பு(திருச்சி)** | TPJ | 02:45 | 02:50 |  |
| திண்டுக்கல் சந்திப்பு | DG | 03:52 | 03:55 |  |
| அம்பாத்துரை | ABI | 04:06 | 04:07 |  |
| கொடைக்கானல் ரோடு | KQN | 04:16 | 04:17 |  |
| **மதுரை சந்திப்பு** | SCT | 05:25 |  |  |
| <span>12662 ~ மதுரை சந்திப்பு → சென்னை எழும்பூர் பாண்டியன் அதிவேக விரைவு வண்டி</span> |  |  |  |  |
| **மதுரை சந்திப்பு** | MDU | - | 21:35 |  |
| கொடைக்கானல் ரோடு | KQN | 21:58 | 22:00 |  |
| அம்பாத்துரை | ABI | 22:14 | 22:15 |  |
| திண்டுக்கல் சந்திப்பு | DG | 22:27 | 22:30 |  |
| மணப்பாறை | MPA | 23:09 | 23:10 |  |
| **திருச்சிராப்பள்ளி சந்திப்பு(திருச்சி)** | TPJ | 23:35 | 23:40 |  |
| விருத்தாச்சலம் சந்திப்பு | VRI | 01:20 | 01:22 |  |
| விழுப்புரம் சந்திப்பு | VM | 02:28 | 02:30 |  |
| செங்கல்பட்டு சந்திப்பு | CGL | 03:48 | 03:50 |  |
| தாம்பரம் | TBM | 04:18 | 04:20 |  |
| மாம்பலம் | MBM | 04:38 | 04:40 |  |
| **சென்னை எழும்பூர்** | MS | 05:15 | - | } |

## இரயில் பெட்டி அமைப்பு
இந்த வண்டியில் 22 பெட்டிகள் உள்ளன  

| <span>Loco</span> | <span>1</span> | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | <span>18</span> | <span>19</span> | <span>20</span> | <span>21</span> | <span>22</span> |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| EOG | GS | GS | GS | S7 | S6 | S5 | S4 | S3 | S2 | S1 | B6 | B5 | B4 | B3 | B2 | B1 | A3 | A2 | A1 | H1 | EOG |  |

## வண்டியின் வேகம்
இது தென்னக இரயில்வேயின் அதிவேக வண்டிகளுள் ஒன்றாகும். 6350HP திறன் கொண்ட அதிவேக மின்சார என்ஜின் கொண்டு இயக்கப்படும் இதன் சராசரி வேகம் 71 கி.மீ/மணி மற்றும் அதிகபட்ச வேகம் 130 கி.மீ/மணி  

## உசாத்துணைகள்
# 2015 இந்திய ஒன்றியத்தின் வரவு செலவுத் திட்டம்

நிதியமைச்சர் அருண் ஜெட்லி 2015- 2016ஆம் ஆண்டிற்கான வரவு செலவுத் திட்டத்தை பிப்ரவரி 28, 2015 அன்று தாக்கல் செய்தார்.  

## முக்கிய அம்சங்கள்
- 2015-16ஆம் ஆண்டிற்கான பற்றாக்குறை மொத்த உள்நாட்டு உற்பத்தியில் 3.9 % ஆக இருக்கும்.
- வளர்ச்சியானது மொத்த உள்நாட்டு உற்பத்தியில் 8-8.5% இருக்கும்.
- மார்ச்சு வரையான பணவீக்கம் 5% இருக்கும் என எதிர்பார்க்கப்படுகிறது.
- வருமான பற்றாக்குறை மொத்த உள்நாட்டு உற்பத்தியில் 2.8& இருக்கும்.
- வரியில்லாத வருமானம் ரூ2.21 டிரிலியன் ஆக இருக்கும்.
- நிறுவனங்களில் உள்ள அரசின் பங்குகளை குறைப்பதன் மூலம் 2015-16ஆம் ஆண்டில் அரசுக்கு ரூ 410 பில்லியன் வருமானம் வரும்.
- 2016-17ஆம் ஆண்டில் அரசு நிறுவன பங்குகளை குறைத்து ரூ 55,000 கோடி வருமானம் பெற இலக்கு நிர்ணயிக்கப்பட்டுள்ளது.
- பொதுத்துறை வங்கிகளின் நிருவாகத்தை மேம்படுத்த தன்னிச்சையான அதிகாரம் கொண்ட வங்கி ஆணையம் அமைக்கப்படும்.
- தற்போது 43 நாடுகளுக்கு மட்டும் உள்ள வந்ததும் பெறும் நுழைவாணை 150 நாடுகளுக்கு உயர்த்தப்படும்.
- ரூ 349.99 பில்லியன் கிராமப்புற வேலைவாய்ப்பு திட்டத்துக்கு ஒதுக்கப்படும்.
- சந்தையின் மொத்த கடன் வாங்கும் திறன் ரூ 6 திரிலியன் என கணிக்கப்பட்டுள்ளது.
- சந்தையின் நிகர கடன் வாங்கும் திறன் ரூ 4.56 திரிலியன் என கணிக்கப்பட்டுள்ளது.
- செல்வ வரி நீக்கப்படுகிறது.
- அதற்கு பதிலாக 2% மேல்வரி பெரும்பணக்காரர்களுக்கு விதிக்கப்படும்.
- நிறுவனங்களுக்கான வரி 30% என்பதிலிருந்து 25%மாக அடுத்த நான்கு ஆண்டுகளுக்குள் குறைக்கப்படும்.
- புதிய வரிகள் மூலம் நிகர தொகை ரூ 150.68 பில்லியன் கிடைக்கும் என கணிக்கப்பட்டுள்ளது.
- 22 பொருட்களுக்கு ஆயத்தீர்வு வரி குறைக்கப்படும்.
- காப்பீடு வரம்பை தாண்டிய 80 வயதுக்கு மேற்பட்டவர்களுக்கு மருத்துவ செலவுகளுக்கு ரூ 30.000 கழிவு உண்டு.
- மாற்றுத்திறனாளிகள் ரூ 25.000 வரை கழிவு பெறலாம்
- இரும்புக்கும் எ கிற்கும் மான இறக்குமதி வரி 10%லிருந் 15% ஆக உயர்த்தப்படுகிறது
- தேசிய உள்கட்டமைப்பு நிதி அமைக்கப்படும்
- சாலை, தொடருந்து, பாசனம் போன்ற உள்கட்டமைப்பு வசதிகளுக்காக வரி இல்லா கடன்பத்திரங்கள் அறிமுகப்படுத்தப்படும்
- 4,000 மெகா வாட் திறனுடைய 5 மின்திட்டங்கள் முன்மொழியப்படும்
- கூடங்குளத்தில் இரண்டாவது அலகு அணு மின் உலை செயல்படுத்தப்படும்
- திட்டமிட்ட செலவுகள் ரூ 4.65 திரிலியன் என எதிர்பார்க்கப்படுகிறது.
- திட்டமிடாச் செலவுகள் ரூ 13.12 திரிலியன் என கணிக்கப்பட்டுள்ளது.
- பாதுகாப்பு படைகளுக்கு ரூ 2.46 திரிலியன் ஒதுக்கப்படும்
- நலத்துறைக்கு ரூ 331.5 பில்லியன் ஒதுக்கப்படும்
- அரசுத்துறை வங்கிகளுக்கு ரூ 79.4 பில்லியன் முதலீடு செய்யப்படும்
- தங்கத்திற்கான இறக்குமதி வரி 10 % ஆக இருக்கும் இதில் மாற்றமில்லை
- இந்தியா தங்க நாணயங்களை வெளியிடும் இது தங்க இறக்குமதியை குறைக்கும்
- உணவுக்கான மானியம் ரூ 1.24 திரில்லியனாக கணிக்கப்பட்டுள்ளது
- உர மானியம் ரூ 729.69 பில்லியனாக கணிக்கப்பட்டுள்ளது.
- எரிபொருள் மானியம் ரூ 300 பில்லியனாக கணிக்கப்பட்டுள்ளது.
- சேவை வரி உயர்த்தப்பட்டுள்ளது
- சிகரெட், பீடி வரி உயர்த்தப்பட்டுள்ளது
- பைஞ்சுதையின் வரி உயர்த்தப்பட்டுள்ளது
- நெகிழி சாக்குகளின் வரி உயர்த்தப்பட்டுள்ளது.

## அமைச்சர்களின் கருத்துகள்

## மாநில முதல்வர்களின் கருத்துகள்

## பத்திரிகைகளின் விமர்சனங்கள்
- *Positive signals for business* - தி இந்து நாளிதழின் தலையங்கம் .

## பொருளாதார நிபுணர்களின் விமர்சனக் கட்டுரைகள்

## அரசியல் தலைவர்களின் விமர்சனக் கட்டுரைகள்
# தமிழ் மென்பொருள் உருவாக்கும் மையம்

**தமிழ் மென்பொருள் உருவாக்கும் மையம்** (Tamil Software Incubation Centre) தமிழ் இணையக் கல்விக்கழகத்தில் தொடங்கப்பட்டுள்ளது. தமிழில் மென்பொருள்கள் உருவாக்கும் நோக்கத்துடன், தமிழ் இணையக் கல்விக்கழகத்தில், தமிழ் மென்பொருள் உருவாக்கும் மையத்திற்கு, தமிழ்நாடு அரசு ரூ. 45.00 லட்சம் நிதி வழங்கியுள்ளது. .  

## பயனர்கள் மற்றும் சேவைக் கட்டணம்
தமிழில் மென்பொருள் உருவாக்கும் எண்ணம் உடையவர்கள் மற்றும் கணினியில் இடவசதி தேவைப்படுகிறவர்கள். தனிநபர்களிடமிருந்து மாதம் ஒன்றுக்கு ரூ.4,000/-மும் மாணவர்களிடமிருந்து மாதம் ஒன்றுக்கு ரூ.1,000/-மும், சிறு மற்றும் குறு நிறுவனங்களிடமிருந்து ரூ 10,000/-மும் சேவைக் கட்டணம் வசூலிக்கப்படுகிறது.  

## காலம்
திட்டத்திற்கேற்ப ஆறுமாதம் முதல் ஒருவருடம் வரை.  

## தமிழ் மென்பொருள் உருவாக்கும் மையங்கள்
1. இந்திய தொழில்நுட்பக் கழகம் சென்னை
1. அண்ணா பல்கலைக்கழக உயிரி தொழில்நுட்பத்துறை, சென்னை
1. கொங்கு பொறியியல் கல்லூரி, திருப்பெருந்துறை
1. வேலூர் தொழில்நுட்ப பல்கலைக்கழகம்
# மாணிக்காபுரம்


**மாணிக்காபுரம்** தமிழ்நாட்டின் திருப்பூர் மாவட்டத்திலுள்ள பல்லடம் ஊராட்சி ஒன்றியத்தைச் சேர்ந்த ஒரு ஊராட்சியாகும். இக்கிராமம் தொன்மையான நதிக்கரை நாகரிகங்களில் ஒன்றான கொடுமணல் நாகரிகத்தைக் கொண்டிருக்கும் நொய்யல் ஆற்றங்கரையில் அமைந்துள்ளது.  

## மாணிக்காபுரம் குளம்
நொய்யல் ஆற்றில், காசிபாளையம் தடுப்பணையில் இருந்து, ஆறு கிலோ மீட்டர் நீளமுள்ள அகலமான ஓடை வழியாக இக்குளத்துக்குத் தண்ணீர் வருகிறது. 120 ஏக்கர் பரப்பளவில் பெரிய குளமாக, இது உள்ளது. 8.9 மில்லியன் கன அடி நீர் தேங்கும் கொள்ளளவு கொண்டது; 6,000 ஏக்கர் நிலங்கள் பாசன வசதி பெறும்.  
இக்குளத்துக்கு, நொய்யல் ஆற்றில் இருந்து தண்ணீர் பிரித்து அனுப்பும் தடுப்பணை, சாயக்கழிவு நீர் பிரச்னை காரணமாக, இரண்டு இடங்களில் உடைக்கப்பட்டது. இதனால், பல ஆண்டுகளாகக் குளத்துக்குத் தண்ணீர் வராமல் உள்ளது.
# பாலச்சந்திரன் என்றொரு பெயரும் எனக்கு உண்டு (நூல்)


**பாலச்சந்திரன் என்றொரு பெயரும் எனக்கு உண்டு** என்பது புலியூர் முருகேசன் எழுதிய தமிழ்ச் சிறுகதைகளின் ஒரு தொகுப்பு நூல் ஆகும். இந்த நூல் 2014 ஆம் ஆண்டு ஆம்பிரம் பதிப்பகத்தால் வெளியிடப்பட்டது.  

## எழுத்தாளர் தாக்கப்படல்
இந்த நூல் கொங்கு வேளாளர் சமூகத்தினரைத் தவறாக விவரித்து உள்ளதாக விமர்சனங்கள் முன்வைக்கப்பட்டன. இதனைத் தொடர்ந்து சிலர் இவரை வீட்டுக்குச் சென்று கடத்திச் சென்று, மரத்தில் கட்டி தாக்கியுள்ளதாகச் செய்திகள் வெளியாகி உள்ளன. இவரது நூல் தடை செய்யப்பட வேண்டும் என்றும், இவர் கைது செய்யப்பட வேண்டும் என்றும் தண்டிக்கப்பட வேண்டும் என்றும் கொங்குநாடு மக்கள் தேசிய கட்சி கோரிக்கை விடுத்துள்ளது.  
}}
# புலியூர் முருகேசன்

**புலியூர் முருகேசன்** தமிழ்நாட்டின் திண்டுக்கல் மாவட்டத்தைச் சேர்ந்த தமிழ் எழுத்தாளர் ஆவார். இந்திய ஆயுள் காப்பீட்டுக் கழகத்தின் முகவராகப் பணியாற்றி வருகின்றார். பல சிறு புதினங்களை எழுதியுள்ளார். இவர் தற்போது கரூர் அண்மையில் உள்ள புலியூர் என்றவிடத்தில் குடும்பத்துடன் வாழ்ந்து வருகின்றார்.  

இவரது சிறுகதைகளின் தொகுப்பு 2014ஆம் ஆண்டு திசம்பரில் பாலச்சந்திரன் என்றொரு பெயரும் எனக்கு உண்டு என்ற பெயரில் வெளியாகி உள்ளது. இதிலுள்ள கதை ஒன்றில் திருநங்கையின் வாழ்க்கை வரலாற்றை ஒரு குறிப்பிட்ட சமுதாயத்தைச் சேர்ந்தவர்களை மையமாக வைத்துக்கொண்டு எழுதியுள்ளார். இதனால் இந்நூலைத் தடை செய்யவும் முருகேசன் மீது நடவடிக்கை எடுக்கப்படவும் கோரிக்கையும் போராட்டங்களும் எழுந்துள்ளன. இவ்வாறு பேச்சுரிமைகளில் குறுக்கிடுவதற்கு கருத்துரிமை பாதுகாப்புக் கூட்டியக்கம் என்ற கூட்டமைப்பு கண்டனம் தெரிவித்துள்ளது.  

## சான்றடைவுகள்
# தமிழ்நாட்டுக் கல்வி இயக்கம்

**தமிழ்நாட்டுக் கல்வி இயக்கம்** என்பது தமிழ்நாட்டில் அனைவருக்கும் சமமான தரமான கட்டணமற்ற தாய்மொழிக் கல்வியை வேண்டியும், தாய்மொழியில் கல்விகற்றோருக்கு அரசுப் பணிகளில் முன்னுரிமையை வேண்டியும், தாய்மொழி வழியிலான கல்வி உரிமைகளை வலியுறுத்தியும் முன்னெடுக்கப்படும் இயக்கம் ஆகும். இதன் ஒருங்கிணைப்பாளாராகப் பொழிலன் செயற்படுகிறார்.  

2015 இல் உலகத் தாய்மொழி நாளை முன்னிட்டு தமிழ்நாட்டு மாவட்ட தலைநகரங்களில் "தமிழே கல்வி மொழி, தமிழ்வழிப் படித்தோர்க்கே வேலை, தமிழ்நாட்டிற்கே கல்வி உரிமை" என்ற கோரிகளை வலியுறுத்தி பேரணிகளை இவர்கள் நடத்தி உள்ளார்கள்.  
}}
# மைசூர் சந்திப்பு தொடருந்து நிலையம்


சதாப்தி விரைவுவண்டி ]]  
-மைசூர் சதாப்தி விரைவுவண்டி ]]  

**மைசூர் சந்திப்பு தொடருந்து நிலையம்**, கர்நாடகத்தின் மைசூர் நகரத்தில் உள்ள தொடருந்து நிலையம். இங்கிருந்து நகரத்தின் பிற பகுதிகளுக்குச் சீரான போக்குவரத்து வசதி உள்ளது.  

## வசதிகள்

- ஒய்-பை:
தொடருந்து நிலையத்தைசி சுற்றிலும் 200 மீட்டர் விட்டத்திற்கு உட்பட்ட பகுதிக்குள் ஒய்-ஃபை வசதி அமைக்கப்பட்டுள்ளது.  
- மருத்துவ மையம்:
24 மணி நேரமும் இயங்கக்கூடிய மருத்துவ முகாம் அமைக்கப்படவுள்ளது.  

## சிறப்புகள்
மைசூர் தொடருந்து நிலையம் இந்தியாவில், பார்வையற்றவர்கள் எளிதில் பயன்படுத்தும் வகையில் அமைக்கப்பட்டுள்ள முதலாவது தொடருந்து நிலையமாகும்.  

## தொடருந்து அருங்காட்சியகம்
இத் தொடருந்து நிலையத்துக்கு அருகில் ஒரு தொடருந்து அருங்காட்சியகமும் உள்ளது. இங்கே பழமையான தொடருந்துப் பொறிகள் காட்சிக்கு வைக்கப்பட்டுள்ளன. 1979ல் நிறுவப்பட்ட இந்த அருங்காட்சியகம், தில்லியில் உள்ள இது போன்ற அருங்காட்சியகத்தைத் தொடர்ந்து அமைக்கப்பட்ட இரண்டாவது அருங்காட்சியகம் ஆகும். மைசூர் அரச குடும்பத்துக்குச் சொந்தமாக இருந்ததும், அடுக்களை, கழிப்பறை ஆகியவற்றோடு கூடியதும், 1899ம் ஆண்டின் மகாராணி வண்டியும் இங்கே உள்ளது. பழைய சிறீரங்கப்பட்டினம் தொடருந்து நிலையத்துக்கு உரிய மரக் கதவுகளும், தூண்களும் இங்கே காட்சிக்கு வைக்கப்பட்டுள்ளன.
# ஜெசிக்கா யூட்


**ஜெசிக்கா யூட்** (Jessica Judes; பிறப்பு: 08.12.1999), யாழ்ப்பாணம் வல்வெட்டித்துறையைச் சேர்ந்த இளம் பாடகி ஆவார். தற்பொழுது கனடாவில் வசித்து வருகின்றார். இவரது தந்தை யூட் சூசைதாசன். சென்னையில் நடைபெற்ற விஜய் தொலைக்காட்சியின் சூப்பர் சிங்கர் இளையர் - பருவம் 4 இன் இறுதிச் சுற்று பாட்டுப் போட்டியில் இரண்டாம் இடத்தை பெற்றவர். தனக்குப் பரிசாகக் கிடைத்த ஒரு கிலோ தங்கத்தைத் தமிழ் நாட்டிலுள்ள ஆதரவற்ற சிறுவர்களுக்கும், வன்னியில் போரினால் பாதிக்கப்பட்ட சிறுவர்களுக்கும் அன்பளிப்பாக தருவதாக அறிவித்து உள்ளார். ஜெசிக்கா, இறுதிச் சுற்றில் 'விடைகொடு எங்கள் நாடே' என்ற பாடலை, 'தோல்வி நிலையென நினைத்து' என்ற பாடலுடன் இணைத்துப் பாடினார்.  

*இது போன்ற போட்டியில் வெற்றி பெறுவதை விட எங்கள் மக்களின் வலிகளைப் பதிவு செய்ததையே வெற்றியாக கருதுகிறேன்* என்றார் ஜெசிக்கா.  

ஞானம் எழுதி அக்னி கணேஸ் இசையமைத்துள்ள சரவணப்பொய்கை என்ற பாடலை சென்னையில் உள்ள ஒலிப்பதிவுக் கூடத்தில் பாடியுள்ளதன் மூலம் தொழில்முறைப் பாடகியாகவும் ஜெசிகா யூட் உருவாகியுள்ளார்  
.
# பதர்பூர் அனல் மின் நிலையம்



**பதர்பூர் அனல் மின் நிலையம்** தில்லியின் பதர்பூர் பகுதியில் அமைந்துள்ளது.  
இதை தேசிய அனல் மின் நிறுவனம் கட்டுப்படுத்துகிறது.  

இது தில்லிக்கு மின்சாரம் வழங்குகிறது. யமுனை ஆற்றின் கால்வாய் மூலம் நீரைப் பெற்று சூடான இயந்திரங்கள் குளிர்விக்கப்படுகின்றன.  

## சுற்றுச்சூழல் விளைவுகள்
2015 ஆம் ஆண்டு அறிவியல் மற்றும் சுற்றுச்சூழல் நடுவம் நடத்திய ஆய்வின் படி இந்தியாவிலேயே சூழலை மிகவும் மாசுபடுத்தும் மின் நிலையம் இதுவே ஆகும். தில்லியின் மின் தேவையில் எட்டு சதவீதத்தை மட்டுமே நிறைவு செய்யும் இந்நிலையம் தில்லியில் மொத்த மின்நிலையங்களால் வெளிப்படும் மாசுத்துகள்களின் தொகையில் 80 முதல் 90% வரை வெளியிடுகிறது.  

தில்லியில் ஏற்பட்ட பெரும் புகை மூட்டத்தின் போது காற்று மாசின் அளவினைக் குறைப்பதற்காக இந்த மின்நிலையம் தற்காலிகமாக நிறுத்தி வைக்கப்பட்டது. இது 2017 மார்ச்சு 16-இல் மீண்டும் மின் உற்பத்தியைத் துவக்கியது. சுற்றுச்சூழல் மாசு தடுப்பு மற்றும் கட்டுப்பாட்டு நிறுவனம் இந்த மின் நிலையத்தை 2018 சூலை மாதத்தில் மூடிவிடப் பரிந்துரைத்து உள்ளது.
# மானேசர்



**மானேசர் (Manesar, मानेसर, New Gurgaon)** என்னும் நகரம், அரியானா மாநிலத்தில் உள்ளது. இது தேசிய தலைநகர வலயத்தின் பகுதியாகும்.  
இது எட்டாம் தேசிய நெடுஞ்சாலையை ஒட்டி அமைந்துள்ளது.  
இங்கிருந்து தில்லி, ரேவாரி, தாருகேரா, செய்ப்பூர், அகமதாபாத் ஆகிய இடங்களுக்கு போக்குவரத்து வசதி உள்ளது.  

## பொருளாதாரம்
- ஏர்டெல் டி.டி.எச் நிலையம்.
- ஆல்காடெல்-லுசென்ட் இந்தியா லிமிடெட்
- ஹோண்டா மோட்டார்சைக்கிள்ஸ்
- சேம்சங் டெலிகம்யூனிகேசன்ஸ்.
- மாருதி சுசூக்கி
- எச். சி. எல். டெக்னாலஜிஸ்
# வாழ்வு சான்றிதழ்


**வாழ்வு சான்றிதழ்** (*Certificate of Life* or *Proof of Life* or *Certificate of Existence* or *Letter of Existence*) என்பது ஒரு நபர் தற்போதுவரை உயிருடன் உள்ளார் என்பதை உறுதிப்படுத்தும் சட்டப்படியான ஆவணம் ஆகும்.. இந்தியாவில் இச்சான்றிதழ், மாநில, மத்திய அரசுகள், வங்கிகள் மற்றும் காப்பீட்டு நிறுவனங்களால் உரியவர்களிடமிருந்து ஒரு குறிப்பிட்ட காரணத்திற்காக கேட்கப்படுகிறது.  

## ஓய்வூதியர்கள்
இந்தியாவில் மத்திய, மாநில அரசுகள் மற்றும் மத்திய, மாநில அரசுகளைச் சார்ந்த நிறுவனங்களிலிருந்து ஓய்வூய்தியம் பெறும் ஓய்வூதியர்கள் மற்றும் குடும்ப ஓய்வூதியர்கள், ஆண்டு தோறும் ஒரு குறிப்பிட்ட காலத்தில், ஓய்வூதியம் வழங்கும் நிறுவனத்திடம் நேரில் சென்று வாழ்வு சான்றிதழ் அளிப்பதன் மூலம் தாங்கள் உயிருடன் இருக்கிறோம் என்பதை உறுதிப்படுத்த வேண்டும்.  

நேரில் செல்ல இயலாத வயதான மற்றும் நோய்வாய்ப்பட்ட ஓய்வூதியர்கள் உரிய அரசு அதிகாரிகளிடம் வாழ்வுச் சான்றிதழை சான்றிடப் பெற்று, ஓய்வூதியம் பட்டுவடா செய்யும் நிறுவனத்திற்கு அனுப்ப வேண்டும்.  

வெளிநாடுகளில் வாழம் ஓய்வூதியர்கள், தங்கள் நாட்டுத் தூதரகத்தின் மூலம் கடவுச்சீட்டு மற்றும் ஓய்வூதியச் சான்றுகளைக் ஆதாரமாகக் காட்டி, வாழ்வுச் சான்றிதழ் பெற்று ஓய்வூதியம் வழங்கும் அலுவலகத்திற்கு அனுப்ப வேண்டும்.  

ஏற்கனவே இறந்து விட்ட ஓய்வூதியர்களுக்கு ஓய்வூதியம் பட்டுவடா செய்வதைத் தவிர்க்கவே இந்த நடைமுறை பின்பற்றப்படுகிறது.  

வாழ்வுச் சான்றிதழ் வழங்காத ஓய்வூதியர்களின் ஓய்வூதியம் பட்டுவடா செய்வதை, ஓய்வூதியம் வழங்கும் நிறுவனம் நிறுத்திவிடும்.
# கும்பகோணம் கன்னிகா பரமேசுவரி கோயில்

**கும்பகோணம் கன்னிகா பரமேசுவரி கோயில்** கும்பகோணத்தில் உள்ள ஒரு அம்மன் கோயிலாகும்.  

## இருப்பிடம்
இக்கோயில் கும்பகோணம் நகரில் மூர்த்திச்செட்டித் தெருவில் உள்ளது.  

## மூலவர்
இக்கோயிலின் மூலவராக கன்னிகா பரமேசுவரி உள்ளார்.  

## பிற சன்னதிகள்
இக்கோயிலில் பூநீளா சமேத கல்யாண வெங்கடேசுவரர் சன்னதியும், கிருஷ்ணர் சன்னதியும் உள்ளன. கன்னிகா பரமேசுவரியின் கதையை உணர்த்தும் வகையில் சுவற்றில் அவருடைய சுதைச்சிற்பம் அமைக்கப்பட்டுள்ளது.
# விஜேந்திரசுவாமி மடம், கும்பகோணம்

**விசேந்திரசுவாமி மடம்** கும்பகோணத்தில் உள்ள மடமாகும்.  

## அமைவிடம்
விசேந்திர சுவாமி மடம் எனப்படும் இம்மடம் சோலையப்பன் தெருவில் விசேந்திர சுவாமி படித்துறைச் சந்திற்கு அடுத்தபடியாக அமைந்துள்ளது.  

## சமாதி
மடத்தின் நடுவில் விசேந்திரர் சுவாமியின் மூல பிருந்தாவனம் அமைந்துள்ளது. சற்றொப்ப இதே வடிவில்தான் மந்த்ராலயம் என்னுமிடத்தில் ராகவேந்திரர் சுவாமியின் மூல பிருந்தாவனம் காணப்படுகிறது.மடத்தில் மத்வாச்சாரியார், லட்சுமி நாராயணர், ஆஞ்சநேயர் ஆகியோருக்கு வரிசையாக தனித்தனியாக சன்னதிகள் அமைந்துள்ளன.  

## பிற மடங்கள்
கும்பகோணத்தில் உள்ள பிற மடங்கள் சங்கர மடம், வீர சைவ மடம் மற்றும் மௌனசுவாமி மடம் ஆகியவையாகும். இட்டகா மடம் இருந்ததற்கான சான்று தற்போது கும்பகோணத்தில் எங்கும் காணப்பெறவில்லை.  

## மிருத்திகா பிருந்தாவனம்
பிருந்தாவன மடம் என்று சொல்லப்படுகின்ற இந்த மடத்தில் ராகவேந்திர சுவாமிகள் தங்கி, குருவிடம் வேதாப்யாசம் பெற்று ஞானதீப சுடரொளியாக வீசுகின்றார். அவர் அருள்பாலித்துவரும் ராகவேந்திர சுவாமிகளின் மிருத்திகா பிருந்தாவனத்தின் கும்பாபிசேகம் சூன் 12, 2015 அன்று நடைபெற்றது.  
## மேலும் பார்க்க
- விஜயீந்திர தீர்த்த சுவாமிகள் ஆராதனை மகோத்சவம் கும்பகோணத்தில் கோலாகல துவக்கம், தினமலர், 7.7.2010
# ஞானப்பழம் (திரைப்படம்)



***ஞானப்பழம்*** (*Gnanapazham*) என்பது 1996 ஆம் ஆண்டில் வெளிவந்த இந்தியத் தமிழ்த் திரைப்படமாகும். ஆர். பி. விஸ்வம் இயக்கிய இத்திரைப்படத்தில் பாக்யராஜ், சுகன்யா, கவுண்டமணி, செந்தில் ஆகியோர் முக்கியக் கதாபாத்திரங்களில் நடித்திருந்தனர். கே. கோபிநாதன் தயாரித்த இத்திரைப்படத்திற்கு பாக்யராஜ் இசையமைத்திருந்தார்.  

## நடிகர்கள்
- பாக்யராஜ் - ஞானசூாியன்
- சுகன்யா - ஆா்த்தி
- ஆா்.பி.விஸ்வம் - ரத்னம் (ஆா்த்தியின் தந்தை, எதிர்மறை கதாபாத்திரம்)
- கவுண்டமணி
- செந்தில்
- ரேகா
# சுலு கடல்

வின் செய்மதிப் படிமம்]]  

**சுலு கடல்** (*Sulu Sea*) பிலிப்பீன்சின் தென்மேற்குப் பகுதியில் உள்ள நீர்ப்பகுதி ஆகும். இது வடமேற்கில் தென்சீனக் கடலிலிருந்து பலவானாலும் தென்கிழக்கில் செலேபெஸ் கடலிலிருந்து சுலு தீவுக்கூட்டங்களாலும் பிரிக்கப்பட்டுள்ளது. இதன் தென்மேற்கில் போர்னியோவும் வடகிழக்கில் விசயன் தீவுகளும் உள்ளன.  

சுலு கடலில் பல தீவுகள் உள்ளன. பலவான் மாநிலத்தின் குயோ தீவுகளும் ககயான் தீவுகளும் டாவி-டாவி மாநிலத்தின் மாபுன், டர்ட்டில் தீவுகளும் இவற்றில் அடங்கும். உலகப் பாரம்பரியக் களங்களில் ஒன்றான துப்பாதகா ஆழிப்பாறை தேசிய கடல்சார் பூங்கா சுலு கடலில் அமைந்துள்ளது.  

## மேற்சான்றுகள்
# வார்ப்புரு:தகவற்சட்டம் நாயன்மார்


| imageclass = }  
| caption = }}}  

| label5 = **பெயர்**:  
| data5 = }  
| label6 = **குலம்**:  
| data6 = }  
| label7 = **காலம்**:  
| data7 = }  
| label8 = **பூசை நாள்**:  
| data8 = }  
| label9 = **அவதாரத் தலம்**:  
| data9 = }  
| label10 = **முக்தித் தலம்**:  
| data10 = }  
| label11 = **சிறப்பு**:  
| data11 = }  
| below =  
}}<noinclude>  

<pre>  

</pre>  

</noinclude>
# கும்பகோணம் மீனாட்சிசுந்தரேஸ்வரர் கோயில்

**கும்பகோணம் மீனாட்சிசுந்தரேஸ்வரர் கோயில்** கும்பகோணத்திலுள்ள சிவன் கோயில்களில் ஒன்றாகும்.  

## அமைவிடம்
டபீர் குளம் படித்துறையில் ஆற்றின் கரையில் இக்கோயில் அமைந்துள்ளது.இக்கோயிலை சித்திவிநாயகர் மீனாட்சிசுந்தரேஸ்வரர் கோயில் என்றும் அழைக்கின்றனர்.  

## இறைவன்
இக்கோயிலில் லிங்கத் திருமேனியாக மீனாட்சி சுந்தரேஸ்வரர் உள்ளார். அருகே நந்தியும், பலிபீடமும் உள்ளன.  

## பிற தெய்வங்கள்
வலப் புறம் விநாயகரும், இடப்புறம் சுப்ரமணியரும் உள்ளனர். சிற்பங்கள் அனைத்தும் சிறிய அளவில் உள்ளன.
# செபுவானோ மக்கள்



**செபுவானோ மக்கள்** (செபுவானோ மொழி: Sugbuanon) என்போர் செபு நகரத்தில் வசித்து வரும் விசயன் இனக்குழுவினராவர். இவர்களே பிலிப்பீன்சின் இரண்டாவது பெரிய கலாசார மற்றும் மொழிக் குழுவினர்கள். 25,000,000 மக்கள் செபுவானோ மொழியினைப் பேசுகின்றனர். விசயன் தீவுக்கூட்ட மொழிகளுள் இதுவே அதிகமானோர் பேசும் மொழியாகும். செபுவானோ மக்களின் கலாசாரம் மலாய மக்களின் கலாசாரத்தின் கலவை ஆகும். இவ்வின மக்கள் பல்வேறு நாடுகளுடனும் வணிகத்தொடர்புகளை முற்காலத்தில் மேற்கொண்டிருந்தனர்.
# ஹிலிகய்னொன் மொழி

**ஹிலிகய்னொன் மொழி** என்பது ஒரு ஆஸ்ட்ரோனேஷியன் மொழி ஆகும். இது பிலிப்பீன்சின் பிராந்தியமான மேற்கு விசயாசுவில் பேசப்படுகின்றது. 8.2மில்லியன் மக்கள் இம்மொழியைப் பேசுகின்றனர். இது **இலொங்கோ** எனவும் குறிப்பிடப்படுகின்றது. இம்மொழி விசயன் மொழிக்குடும்பத்தின் அங்கத்துவ மொழியாகும்.  

## நெடுங்கணக்கு
| M m |
| --- |

| Y y |
| --- |
# முத்தையா (மாற்றுப் பயன்பாடுகள்)

## நபர்கள்
- முத்தையா முரளிதரன் - இலங்கைத் துடுப்பாட்ட அணியின் முக்கிய சுழற்-பந்து வீச்சாளர்
- ரோஜா முத்தையா -
- மு. அ. முத்தையா செட்டியார் - சென்னை மேயர்
- அ. சி. முத்தையா -
- சு. முத்தையா -
- ஆர். முத்தையா -
- முல்லை முத்தையா -
- முத்தையா முதலியார் -
- கே. முத்தையா -
- சேடபட்டி இரா. முத்தையா -

## இடங்கள்
- முத்தையா முரளிதரன் பன்னாட்டுத் துடுப்பாட்ட அரங்கம் -
- ரோஜா முத்தையா ஆராய்ச்சி நூலகம் -
# லவ் மேரேஜ் (புதினம்)



**லவ் மெரேஜ்** (*Love Marriage*, காதல் திருமணம்) என்பது வாசுகி கணேசானந்தன் என்பவரால் இலங்கை, மற்றும் வட அமெரிக்காவைக் களங்களாகக் கொண்டு எழுதப்பட்ட ஒரு ஆங்கில புதின நூல் ஆகும்.  

ராண்டம் ஹவுஸ் பதிப்பகத்தால் 2008 ஏப்ரலில் வெளியிடப்பட்ட இந்நூல் *வாசிங்டன் போஸ்ட்* பத்திரிகையினால் 2008 ஆம் ஆண்டிற்கான சிறந்த நூல்களில் ஒன்றாகத் தேர்ந்தெடுக்கப்பட்டதுடன் புதினங்களுக்கான புதினங்களுக்கான பெய்லீசின் பெண்களின் பரிசுக்காகப் பரிந்துரைக்கப்பட்டது. புதிய எழுத்தாளரைக் கண்டுபிடிக்கும் பார்ன்சும் நோபிளும் என்ற அமைப்பினால் தெரிவு செய்யப்பட்டது. கணேசானந்தன் ஆவார்டு பல்கலைக்கழகத்தில் தனது முனைவர் பட்டத்துக்கான ஆய்வுக்கான ஒரு பகுதியாக ஜமைக்கா கின்கெயிட் என்பவரின் மேற்பார்வையில் இப்புதினத்தை எழுதத் தொடங்கினார். குறிப்பிட்ட ஒரு குடும்பம் இலங்கையில் எவ்வாறு அரசியல் தாக்கத்தினால் பாதிக்கப்படுகிறது என்பதை இப்புதினம் எடுத்துச் செல்கிறது. இக்கதையைச் சொல்லும் யாழினி என்ற இளம் பெண் 1983 சூலை 23 இல் நியூயார்க்கில் இலங்கைப் பெற்றோருக்குப் பிறந்தவர். இதே நாளிலேயே ஈழப்போரின் முக்கிய வரலாற்று நிகழ்வான கறுப்பு யூலை நடந்தேறியது. இப்புதினம் அமெரிக்காவில் இருந்து ரொறன்ரோவிற்கு எடுத்துச் செல்லப்படுகிறது. தமிழீழ விடுதலைப் புலிகளின் போராளியாக இருந்து இலங்கையை விட்டு வெளியேறி டொரோன்டோவில் குடியேறிய யாழினியின் மாமா ஒருவருடன் அவரது குடும்பம் ஒன்று சேர்கிறது.
# தாமஸ் பெக்கெட்



**தாமஸ் பெக்கெட்** அல்லது **கேன்டர்பரி நகரின் தூய தாமஸ் பெக்கெட்** (21 டிசம்பர் c. 1118 (அல்லது 1120) – 29 டிசம்பர் 1170) என்பவர் கேன்டர்பரி பேராயராக 1162 முதல் 1170இல் கொலை செய்யப்படும் வரை இருந்தவராவார். கத்தோலிக்க திருச்சபை மற்றும் ஆங்கிலிக்க ஒன்றியம் இவரை புனிதர் என்றும் மறைசாட்சி என்றும் வணங்குகின்றது. 1162இல் கேன்டர்பரி பேராயரின் மறைவுக்குப்பின், தனக்குச் சாதகமாக இருப்பார் என்று கருதி, அப்போது இங்கிலாந்து நாட்டின் மன்னராக இருந்த இரண்டாம் ஹென்றி பெக்கெட்டை பேராயராகப் பரிந்துரைத்தார். மன்னருடன் திருச்சபையின் உரிமைகள் மற்றும் சலுகைகள் குறித்த பூசல்களினால், இவரை மன்னரின் ஆட்கள் இவரின் மறைமாவட்டப் பேராலயத்திலேயே வெட்டிக்கொன்றனர். திருத்தந்தை மூன்றாம் அலெக்சாண்டர் இவருக்கு புனிதர் பட்டமளித்தார். இவரின் விழா நாள் 29 டிசம்பர் ஆகும்.
# கோபத் காந்தி

**கோபத் காந்தி** ( Kobad Ghandhi 1951) என்பவர் ஒரு பொதுவுடைமைக் கொள்கையர் ஆவார். மாவோ பொதுவுடைமைக் கட்சியின் முன்னணித் தலைவராக இருந்தவர். உழுபவருக்கே நிலம் சொந்தமாக வேண்டும் என்றும் நில ஆக்கிரமிப்பை எதிர்த்தும் ஏழைகள் ஏமாற்றப்பட்டு சுரண்டப்படுவதைக் கண்டித்தும் இயங்கினார்.  

## பிறப்பும் கல்வியும்

மும்பையைச் சேர்ந்த வசதிகள் மிகுந்த பார்சி குடும்பத்தில் பிறந்தார். கோபத் காந்தியின் தந்தை கிளாசுகோ என்னும் பெரிய குழுமத்தில் உயர் பதவியில் இருந்தவர். டூன் பள்ளியிலும் மும்பையில் உள்ள தூய சேவியர் கல்லூரியிலும் கல்வி பயின்றார்.  
பட்டயக் கணக்காளர் படிப்பைக் கற்பதற்காக இங்கிலாந்துக்குச் சென்றார்.  

## அரசியல் வாழ்க்கை

ஆனால் அவருடைய நாட்டம் படிப்பில் செல்லாமல் தீவிர அரசியல் பக்கம் இருந்தது. இக்காரணத்துக்காக கோபத் காந்தி கைது செய்யப் பட்டு இந்தியாவுக்குத் திருப்பி அனுப்பப்பட்டார். இந்தியாவுக்குத் திரும்பிய இவர் பிரதமர் இந்திரா காந்தி ஆட்சியின் போது சமூக அரசியலில் முனைப்பைக் காட்டிச் செயல்பட்டார். ஏழை மக்களை மதிக்காத சனநாயகத்தில் தனக்கு நம்பிக்கை இல்லை என்று வெளிப் படையாகப் பேசினார்.அனுராதா சன்பாக் என்னும் பெண்ணைத் திருமணம் செய்து கொண்டார். அவருடைய மனைவியும் ஒரு பொதுவுடைமைவாதி.  
1982 இல் மும்பையிலிருந்து நாக்பூருக்கு மனைவி அனுராதாவுடன் குடியேறினார். சனநாயக உரிமைகள் பாதுகாப்புக் குழுவைத் தோற்றுவித்தார். உலக அளவில் இடது சாரி இயக்கங்களுடன் தொடர்பு கொண்டு இயங்கினார். புற்று நோயின் காரணமாக மருத்துவப் பண்டுவம் பெறும்போது தில்லியில் 2009 ஆம் ஆண்டு செப்டம்பர் 20 ஆம் நாள் அன்று அவர் கைது செய்யப்பட்டு சிறை வைக்கப்பட்டார்.  
கோபத் காந்தியின் நக்சல் இயக்கம் ஒரிசா, ஜார்க்கன்ட், பிகார், சட்டீச்கர் ஆகிய மாநிலங்களில் மலை, காட்டுப் பகுதிகளில் பரவி உள்ளது.  
இந்தித் திரைப்பட நடிகர் ஓம் பூரி என்பவர் கோபத் காந்தியின் வாழ்க்கையை நேசிப்பவர் என்பது குறிப்பிடத்தக்கது.
# கும்பகோணம் கோடியம்மன் கோயில்



**கும்பகோணம் கோடியம்மன் கோயில்** கும்பகோணத்தில் உள்ள அம்மன் கோயில்களில் ஒன்றாகும்.  

## இருப்பிடம்
இக்கோயில் கும்பகோணத்திலுள்ள கொத்தன் ஒத்தைத்தெருவில் உள்ளது.  

## மூலவர்
இக்கோயிலின் மூலவராக கோடியம்மன் உள்ளார்.  

## அமைப்பு
சிறிய கோயிலாக அமைந்துள்ள கோடியம்மன் கோயிலில் விநாயகர், சுப்ரமணியர் காணப்படுகின்றனர்.
# கும்பகோணம் சுந்தரமூர்த்தி விநாயகர் கோயில்

**கும்பகோணம் சுந்தரமூர்த்தி விநாயகர் கோயில்** கும்பகோணத்தில் உள்ள விநாயகர் கோயில்களில் ஒன்றாகும்.  

## அமைவிடம்
கும்பகோணத்தில் கொத்தன் ஒத்தைத் தெருவிலும், தஞ்சை நாயகிபுரம் என்னுமிடத்திலும் சுந்தரமூர்த்தி விநாயகர் கோயில் என்ற பெயரில் இரு கோயில்கள் உள்ளதாகக் கூறப்பட்டுள்ளது. ஆனால் இப்பகுதியில் கொத்தன் ஒத்தைத் தெருவிற்கு முன்பாக உள்ள அம்மன் கோயில் தெருவில் இக்கோயில் அமைந்துள்ளது. தஞ்சை நாயகிபுரம் என்ற பெயரில் தற்போது எப்பகுதியும் அருகில் காணப்படவில்லை.  

## மூலவர்
இக்கோயிலின் மூலவராக சுந்தரமூர்த்தி விநாயகர் உள்ளார்.  

## கும்பேஸ்வரர் தெற்கு வீதி

கும்பேஸ்வரர் கோயில் தெற்கு வீதியில் பவானியம்மன் கோயிலுக்கு அருகே சுந்தரமூர்த்தி விநாயகர் கோயில் என்ற பெயரில் மற்றொரு விநாயகர் கோயில் உள்ளது. மூலவராக விநாயகர் உள்ளார். பவானியம்மன் கோயில் குடமுழுக்கு நாளில் இக்கோயில் குடமுழுக்கு ஆனதாக கல்வெட்டு குறிப்பு கோயிலில் உள்ளது.
# மத்திய பிகோல் மொழி

**மத்திய பிகோல் மொழி** என்பது பிலிப்பீன்சின் பிராந்தியங்களுள் ஒன்றான பிகோல் பிராந்தியத்தில் அதிகமாகப் பேசப்படும் மொழியாகும். 1990 ஆம் ஆண்டின் மக்கள்தொகைக் கணக்கெடுப்புக்கு அமைவாக 2.5 மில்லியன் மக்கள் இம்மொழியினைப் பேசுகின்றனர். இது ஒரு ஆஸ்ட்ரோனேஷியன் மொழிக்குடும்ப மொழியாகும். பிலிப்பீன்சில் அதிகம் பேசப்படும் மொழிகளுள் இது ஏழாவதாகும்.  

## உசாத்துணைகள்

- Lobel, Jason William, Wilmer Joseph S Tria, and Jose Maria Z Carpio. 2000. *An satuyang tataramon / A study of the Bikol language*. Naga City, Philippines: Lobel & Tria Partnership, Co.: Holy Rosary Minor Seminary.

## வெளி இணைப்புக்க்கள்

- Translate Bikol
# அக்லன் மொழி

**அக்லன் மொழி** என்பது பிலிப்பைன்சின் அக்லன் மாகாணத்தில் பேசப்படும் மொழி ஆகும். இது ஒரு ஆஸ்ட்ரோனேஷியன் மொழிக்குடும்ப மொழியாகும். மலயனொன் கிளை மொழிகள் 93% இம்மொழியை ஒத்தவை. 2000 ஆம் ஆண்டின் மக்கள்தொகைக் கணக்கெடுப்புக்கு அமைவாக 460,000 பேர் இம்மொழியினைப் பேசுகின்றனர். அக்லன் மக்களே இம்மொழியைப் பேசுகின்றனர்.  

## கற்றல் மூலங்கள்
- "Five-language Dictionary (Panay Island)" , 2003 Roman dela Cruz Kalibo, Aklan
- "A study of the Aklanon dialect" / Authors: Beato A. de la Cruz, R. David Paul Zorc, Vicente Salas Reyes, & Nicolas L. Prado; Public Domain 1968-1969; Kalibo, Aklan
  - "Vol.I Grammar" *Smithsonian Institution Libraries call# 39088000201871* (Full text on ERIC)
  - 'Vol.II A Dictionary (of root words and derivations) Aklanon to English" *Smithsonian Institution Libraries call# 39088000201889* (Full text on ERIC)
- "The functions of ‘hay’ in Aklanon narrative discourse". 1990. Brainard, Sherri and Poul Jensen.
- "A preliminary study of demonstratives in Aklanon narratives". 1992. Jensen, Kristine and Rodolfo R. Barlaan.
# மெகபூபா முப்தி



**மெகபூபா முப்தி** (Mehbooba Mufti) (பிறப்பு: 22 மே 1959 ) இந்தியாவின், ஜம்மு காஷ்மீர் மாநிலத்தின் பத்தாவது மற்றும் கடைசி முதலமைச்சராக 4 ஏப்ரல் 2016 அன்று பதவி ஏற்றவர். இவர் அனந்தநாக்கின் அக்ரான் நவ்போரா கிராமத்தில் 1959ம் ஆண்டில் பிறந்தவர். தற்போது ஜம்மு காஷ்மீர் மக்களின் சனநாயக கட்சியின் தலைவரும், காஷ்மீர் மாநில ஒரே பெண் முதல்வரும் ஆவார். முன்னாள் இந்திய நடுவண் அரசின் உள்துறை அமைச்சரும், ஜம்மு காஷ்மீர் மாநில முன்னாள் முதல்வருமான இவரது தந்தை முப்தி முகமது சையத், பாரதிய ஜனதா கட்சியுடன் கூட்டணி அமைத்து மீண்டும் 1 மார்ச்சு 2016 அன்று ஜம்மு காஷ்மீர் மாநில முதல்வராகப் பதவி ஏற்றார்.  

இவரது சகோதரி ருபையா என்பவர் 1989ம் ஆண்டில் தீவிரவாதிகளால் கடத்தப்பட்டு பின் விடுவிக்கப்பட்டார். மெகபூபா 14வது மக்களவையில் (2004-2009) அனந்தநாக் நாடளுமன்ற தொகுதியிலிருந்து தேர்ந்தெடுக்கப்பட்டவர். மீண்டும் 2014ம் ஆண்டில் அதே தொகுதியில் நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.  

இவருக்கு இல்டிஜா மற்றும் இர்டிகா என்ற இரு பெண் குழந்தைகள் பிறந்த பின் தன் கணவரை திருமணமுறிவு செய்துவிட்டு தனியாக அரசியல் வாழ்க்கை நடத்தி வருகிறார்.  

1996ஆம் ஆண்டு சட்டமன்ற தேர்தலில் இந்திய தேசிய காங்கிரஸ் கட்சி சார்பில் பிஜ்பெகரா சட்டமன்ற தொகுதியிலிருந்து ஜம்மு காஷ்மீர் சட்டமன்றத்திற்குத் தேர்ந்தெடுக்கப்பட்டார்.  

1999ஆம் ஆண்டில் முப்தி முகமது சையத் இந்திய தேசிய காங்கிரஸ் கட்சியிலிருந்து விலகி, ஜம்மு காஷ்மீர் மக்களின் சனநாயக கட்சியை அமைக்கும் போது, மெகபூபா முப்தி அக்கட்சியின் துணைத் தலைவரானார்.
# அனந்தநாக்



**அனந்தநாக்** (Anantnag) (əˈnæntˌnæg/nɑːg) காஷ்மீர மொழியில் அனந்தநாக் என்பதற்கு நீரூற்றுகள் மற்றும் ஏரிகளின் உறைவிடம் எனப்பொருள். அனந்தநாக், இந்தியாவின், தெற்கு காஷ்மீரில் அனந்தநாக் மாவட்டத்தின் தலைமையிட நகரம் ஆகும். அனந்தநாக் நகராட்சி மன்றம் இந்நகரை நிர்வகித்து வருகிறது. மக்களில் பெரும்பாலனவர்கள் இசுலாமியர்கள். அமர்நாத் கோயிலுக்கு செல்பவர்கள் அனந்தநாக் வழியாக செல்வது எளிது.  

## அமைவிடம்
அனந்தநாக் கடல் மட்டத்திலிருந்து 5300 அடி உயரத்தில் உள்ளது.. ஸ்ரீநகரிலிருந்து 53 கிலோ மீட்டர் தொலைவிலும், ஜம்முவிற்கு வடக்கே 204 கி.மீ. தொலைவிலும் உள்ளது.  

அமர்நாத் கோயில் அடிவார நகரமான *பகல்கம்* அனந்தநாக்கிலிருந்து 39 கிலோ மீட்டர் தொலைவில் உள்ளது.  

## வரலாற்றுச் சிறப்புமிக்க இடங்கள்

### மார்த்தாண்ட சூரியன் கோயில்

புகைப்படம். எடுத்தவர் ஜான் பர்க்ஸ், ஆண்டு 1868]]  

இந்தியத் தொல்லியற் களங்களில் அனந்தநாக் மார்தாண்ட சூரியன் கோயில் முக்கியமானது. இச்சூரியன் கோயில் கி. பி., 650-இல் காஷ்மீர கார்கோட மன்னர்களால் கட்டப்பட்டது. பின்னர் சுல்தான் சிக்கந்தர் புட்ஷிகான் என்பவர் இச்சூரியன் கோயில் முழுவதுமாக தகர்க்க ஒரு வருட காலம் ஆயிற்று. இம்மார்த்தாண்டன் சூரியன் கோயில் இடுபாடுகளுக்கிடையே தற்போதும் காட்சியளிக்கிறது.இந்திய விடுதலைக்குப்பின் பழமையான இச்சூரிய கோயிலை இந்தியத் தொல்லியல் துறை பராமரித்து வருகிறது,  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, அனந்தநாக் நகர மக்கட்தொகை 1,10,000 ஆக உள்ளது. அனந்தநாக் மாவட்டத்தின் மக்கட்தொகை 11,70,144ஆக உள்ளது..  
பாலின விகிதம் 1000 ஆண்களுக்கு 937 பெண்கள் என்ற விகிதத்தில் உள்ளது. எழுத்தறிவு விகிதம் 66% ஆக உள்ளது. இது தேசிய எழுத்தறிவு விகிதமான 64.3%ஐ விட அதிகம்.  

## பொருளாதாரம்
அனந்தநாக்கில் ஆப்பிள், கடுகு, பாசுமதி அரிசி மற்றும் கோதுமை அதிகம் பயிரிடப்படுகிறது. அனந்தநாக் கம்பளி சால்வைகளுக்குப் பெயர் பெற்றது. காஷ்மீர் சமவெளியில் அனந்தநாக் ஒரு பொருளாதார மையமாக உள்ளது. சுற்றுலாத் துறையின் மூலம் அதிகம் வருவாய் பெரும் நகரங்களில் அனந்தநாக்கும் ஒன்று.  

## இருப்புப் பாதை

ஸ்ரீநகரை அனந்தநாக் நகரத்துடன் ஜம்மு-பாரமுல்லா இருப்புப் பாதை இணைக்கிறது.  

## தட்பவெப்பம்

## இதனையும் காண்க
- பகல்கம்
- அனந்தநாக் மாவட்டம்
- அமர்நாத்
- சேஷ்நாக் ஏரி
- பஞ்சதரணி
- ஜம்மு-பாரமுல்லா இருப்புப் பாதை